Deg ict n tuffut; ikkar warba yeddu ghar tma n weqwir ad yarzu
xef umedduker nnes, maca war dinni t yufi ca; wami d idwer; yenna as i yemmas:
- Amedduker inu yemmut.
- Amemmi; war dayes txarras, arzu xef innidven ad kidsen tirared.
Iqqim uhenjar nni xef tnebdat n tewwart, yenti azdjif jar
ifassen nnes; ighadjen senden ghar ifadden nnes. yenna: «ad yedwer»; iswingem,
war izemmar ad yettu tibularin d ukamiyyun d uzidan n uqezdir d tiseooetan wayar
war yegguren, war yedji mghar ad yedwer.
Tender d tmeddit; tezregh d akides s ict n tetrit tissiq temghar,
ahenjar yugi ad yadef ad immunsu.
Tenna as yemmas:
- Kcem amemmi, dinni tajrest tqessas.
Maca war yudif, yekkar yeksi akides tibularin d ukamiyyun d
uzidan n uqezdir d tiseooet n wayar war yegguren; ad yarzu xef umedduker
nnes.
Yiwedv ghar radas; war yesri iraghan n umedduker nnes; war yufi
rimart nnes ghar tseklut; ura zzat i wanu. Issens marra tameddit d netta yarezzu
xafs; tekka xafs ict n tmeddit d tabarcant, yeccur tcamir d tisira nnes s
toejjajin.
Wami d tenqar tfuct, ahenjar nni yarna t yidves d ufadi, ixzar
ghar ifassen nnes, uca yenna:
- Ya mechar d imezyanen; war daysn bu tcuni deg iqedduhn a n
tiraret; tiseooet a n tyuri war yegguren war ghars bu wazal.
Izzaryedv manayenni marra di tisi n wanu; idwer d ghar taddart;
izewy it lazv; tarzvem as yemmas tawwart; tenna as:
- Mermi imghar uhenjar a, arebbi inu mermi imghar inct uya.
Tesgha s ij n tcamir n yaryazen; minzi wenni i tugha yarsa
iqqudvedv xafs.
Tizmimin:
1 Azwel amezwaru zi tura tenfust a; netta d: «El niño al que se
le murió el amigo».
2 «Ana María Matute»; D tamyarut tasebanyut; trur di Barsiluna
assegwass n 1926, ghares attvas n tira deg iyyar n tsekla Taqectalit, tiwi
assegwass n 2010 tiwsi n Sirbantis. tira n Mariya Matuti sughlent ghar ujar zi
20 n tutlayin timedvlanin ; u mammec twasnent tira nnes s taynit i tarra i
tudart n imezyanen d wayduden i teddaren di tmukrisin ; mammec tura attvas xef
umnugh unsib itessen tmurt n sebanya jar issegussa n 1936 d 1939.
3 Ccan nigh lqima.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn knc_Latn kab_Latn kab_Latn kab_Latn kab_Latn kab_Latn kab_Latn sun_Latn kab_Latn taq_Latn als_Latn kab_Latn spa_Latn kab_Latn kab_Latn kab_Latn kab_Latn kab_Latn kab_Latn kab_Latn